Diari Oficial de la Generalitat Valenciana


Sumari del DOGV 9573, del 13-04-2023 (2023/3578)

Anunci per a l'adquisició directa d'un local a la ciutat d'Alacant per a albergar els jutjats de marca comunitària, a l'efecte del que es preveu en l'article 40.5, paràgrafs c) i d), de la Llei 14/2003, de patrimoni de la Generalitat.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9573

Data del DOGV
:   13-04-2023

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2023/3578


Data del document
:   30-03-2023

Organisme emissor
:   Conselleria de Justícia, Interior i Administració Pública

Tipus de document
:   Anunci

Descriptors 

:   * Conselleria de Justícia, Interior i Administració Pública
    * contracte administratiu

Anunci per a l'adquisició directa d'un local a la ciutat d'Alacant per a albergar els jutjats de marca comunitària, a l'efecte del que es preveu en l'article 40.5, paràgrafs c) i d), de la Llei 14/2003, de patrimoni de la Generalitat. [2023/3578]  
La Conselleria de Justícia, Interior i Administració Pública està interessada a adquirir, mitjançant adquisició directa i de conformitat amb el que es disposa en la Llei 14/2003, de 10 d'abril, de patrimoni de la Generalitat Valenciana, un immoble per a albergar els jutjats de marca comunitària a Alacant.  
1. Requisits de l'immoble:  
a) Situació: el local haurà d'estar a Alacant, el més pròxim possible a les actuals seus de Pardo Gimeno, 43 i a una distància en cap cas superior als 750m per a facilitar els desplaçaments caminant.  
  
b) Entorn: urbà, consolidat i amb ràpida connexió amb la seu judicial.  
c) Ubicació i relació amb la via pública: atesa l'alta afluència, tant d'usuaris de la justícia com d'operadors jurídics, el local haurà d'estar situat en planta baixa i comptar amb accés independent i directe des de la via pública. En el cas d'estar situat en planta baixa i entreplanta, la planta baixa serà majoritària en les seues dimensions i l'entreplanta haurà de ser accessible des de l'interior de la planta baixa, sense necessitat d'eixir de l'àmbit del local.  
d) Superfície necessària: la superfície necessària serà, com a mínim, de 850m² construïts.  
e) Accessibilitat: si el local està distribuït haurà de complir amb la normativa d'accessibilitat vigent o ser susceptible de ser adaptat a aquesta. En qualsevol cas, els locals hauran de disposar d'accés públic a peu pla des de l'espai públic. Ateses les dimensions requerides, el local haurà de comptar amb dues eixides alternatives.  
f) Serveis urbanístics: a peu de parcel·la, amb connexió a xarxa de subministrament d'energia elèctrica, xarxa de proveïment d'aigua i xarxa de sanejament.  
g) Tipologia d'edificació: edificació amb il·luminació i ventilació directes, local amb llum natural; altura mínima del local de 4,00m des del sòl fins al nivell inferior del forjat, tant en la planta baixa com en l'entreplanta, si és el cas.  
h) Distribució i estat de conservació: haurà d'estar preferiblement diàfan, que seria el desitjable per a fer una ràpida distribució per a facilitar la seua ràpida posada en funcionament.  
i) Qualificació urbanística: haurà de comptar amb tots els permisos i llicències necessaris, per a l'acompliment immediat de l'activitat administrativa que s'hi pretén donar. Alternativament, haurà d'acreditar-se la compatibilitat urbanística de l'ús administratiu institucional o equivalent en la terminologia del Pla general urbanístic d'Alacant.  
j) Oferta econòmica: a l'efecte de valorar les propostes presentades, s'adjuntarà l'oferta econòmica, amb IVA i sense, la referència cadastral, descripció del local i documentació fotogràfica i planimètrica justificativa, i s'expressarà el termini de validesa.  
2. Informació i contacte:  
Dependència: Secretaria General Administrativa. Servei de Contractació d'Infraestructures i Gestió Patrimonial.  
Domicili: carrer de la Democràcia, núm. 77, Ciutat Administrativa 9 d'Octubre, torre 4.  
Telèfon: 697 416 664 / 070 032 882.  
Correu electrònic: contratjust\_kypxu@sdh.kp.  
3. Presentació de les ofertes o sol·licituds de participació:  
a) Data límit de presentació: quinze dies hàbils a comptar des de l'endemà de la publicació de l'anunci en el DOGV. Si l'últim dia del termini és dissabte, diumenge o inhàbil a efectes administratius, el termini s'entendrà prorrogat fins al dia hàbil següent. Les proposicions que es presenten transcorregut l'últim dia del termini no seran admeses.  
  
b) Lloc de presentació: la presentació de proposicions es realitzarà a través del tràmit Z de la Conselleria de Justícia, Interior i Administració Pública al qual s'accedeix a través d'aquest enllaç   
https://www.gva.es/es/inicio/procedimientos'id\_proc=18124&version=amp,  
amb remissió de la documentació al Servei de Contractació d'Infraestructures i Gestió Patrimonial o bé a través del correu electrònic contratjust\_xixdj@lku.nt.  
  
València, 30 de març de 2023.- El sotssecretari: Salvador Broseta Perales.